Ամինաթթուները նյութեր են, որոնցից կազմված են սպիտակուցները: Դրանք օգնում են մտապահման գործընթացին եւ ուղեղի աշխատանքն ակտիվացնող որոշակի հորմոնների արտադրությանը: Ամենից շատ ամինաթթուներ, հատկապես` անփոխարինելի, պարունակվում են կենդանական ծագմամբ սննդում. ոչ ճարպոտ մսում, կաթնամթերքում, ձկում եւ ձվերում: Այդ պատճառով այն մարդկանց, ովքեր բուսակերական սննդակարգի են հետեւում եւ ցանկանում են հիշողության գործառույթը բարձր մակարդակում պահել, անհրաժեշտ է ամինաթթուներ ստանալ պարկուճների եւ հաբերի տեսքով: